Ubacite pijesak, vapnenac i sodu u peć zagrijanu na 1100 Celzijevih stupnjeva
i dobijete tekuće staklo.
Vješti staklopuhači šupljom šipkom skupljaju rastaljenu smjesu,
a kad puhnu, nastane mjehur koji oblikuju.
Alati i tehnike potječu iz rimskih vremena.
Uskoro će ovdje postati još toplije.
U najvećoj puhaonici stakla u Sjevernoj Americi deset izvanrednih staklopuhača…
igrat će se vatrom.
Sad počinje zabava.
Iskaži se ili idi.
Tko ne riskira…
-O, Bože! -Odloži na klupu!
Raspištoljim se.
…ne profitira.
To te ja pitam!
Prežive li naše vruće natjecanje, čeka ih nagrada koja će im promijeniti život
i svjetska titula najboljeg staklopuhača.
Ja sam Nick Uhas, a ovo su Majstori stakla.
Puhači stakla, dobro došli u puhaonicu.
Čestitam vam na ulasku među posljednjih četvero…
ponovno.
Više ne smijemo biti osrednji.
Želim ući među troje najboljih.
Dosad sam triput pobijedio. Želim pobijediti i četvrti, peti i šesti put.
Na kraju natjecanja čeka vas nagrada ukupne vrijednosti 60 000 dolara
i mjesto rezidentnog umjetnika u Muzeju stakla Corning.
Tko osvoji nagradu i naslov najboljeg staklopuhača, bit će u sedmom nebu.
Tako dolazimo do novog zadatka.
Od lansiranja prvog satelita u svemir 1957.,
Zemljane fasciniraju udaljene galaktike,
pa tako i našu gostujuću članicu žirija, svemirsku znanstvenicu dr. Marianne Mader.
Svemirska znanstvenica? Istražuje svemir s pomoću teleskopa i podataka?
To je genijalno!
Predavala je na Svemirskome sveučilištu u Francuskoj,
surađivala s NASA-om
i skupljala meteorite na Antarktici.
U djetinjstvu sam gledala u nebo
i divila se svemiru.
To je hranilo moju znatiželju i poticalo moju maštu.
Kad samo gledaš u svemir, osjetiš se malenim
i povezanim s nečim velikim.
Želimo da zamislite da ste milijarderi s vlastitim space shuttleom
te stvorite umjetničko djelo nadahnuto veličinom, ljepotom i čudesnošću svemira.
Svemir je velik.
Prepun svega. Želim izraditi sve.
Možemo izraditi što god želimo.
Ocjenjivat ćemo dizajn, koncept i tehničku vještinu.
Samo je nebo granica.
Želimo da vaša djela izazovu veliki prasak.
Puhači stakla, to je vaša misija.
Pobjednik će steći naslov najboljeg staklopuhača.
Osoba koja nam ne oduzme dah bit će izbačena i napustit će puhaonicu.
Puhači, pripremite se za polijetanje.
Imat ćete četiri sata za ovaj zadatak. Vrijeme počinje teći sada.
DIZAJN
Izrađujem djelo nadahnuto oblicima života u udaljenoj galaktici.
Izrađujem izvanzemaljsku gljivu
koja rađa maleno izvanzemaljsko dijete.
Zaista možemo pustiti mašti na volju.
Smatram da je zato tako uzbudljivo.
Izradit ću planet u koji udara mjesec.
Iz kaosa i razaranja nastaju novi život i ljepota.
Ovo mi je zadatak iz snova. Baš sam nabrijan!
Obožavam svemir.
Svemir je golemo prostranstvo.
To me plaši, ali i fascinira. Čudno.
Izradit ću lubanju s planetom unutra, koji vidite samo kroz očne duplje.
Podsjetit ću na to da smo nekoć mislili da je Zemlja u središtu svemira.
Izrazit ću filozofiju ljudskog postojanja.
Ja dizajniram planet Zemlju.
Bit će obješena sa stropa, lebdjet će u svemiru.
Da sam milijarder, vjerojatno ne bih letio u penisima na druge planete.
Vjerojatno bih trošio novac na Zemlji.
Zemlja se mora dalje vrtjeti.
IZRADA
Najprije trebamo boju u poluzi, da izradimo staklene niti.
Izrađujemo staklo.
FRITA SITNO MLJEVENI KOMADIĆI STAKLA U BOJI
U akciju!
Dobro se osjećam. U prošla sam dva zadatka pobijedio i želim tako nastaviti.
A ovaj mi zadatak savršeno odgovara.
Jedva čekam da izrađujem svemirske stvari.
Kad razmišljam o svemiru, razmišljam o tome što je ondje.
Ovo je preslatko!
Moje je djelo izvanzemaljac.
Malo znanstvene fantastike!
Vjerujem li u izvanzemaljce? Naravno!
Izrađujem planet i sada dodajem oblake.
Poslije ću oko njega izraditi lubanju.
Samo da uspije!
Svaki dan sumnjam u sebe.
Provocira me tihi glas u glavi. Mislim da je to prirodno.
Naprijed-nazad.
Izrađujem planet.
U njega će udariti mjesec.
Voljela bih da mi pričaš o staklu u svemiru.
Ajme! To je vrlo zanimljiva tema.
U svemiru staklo nastaje pri nevjerojatnim sudarima.
Recimo da nešto golemo udari u planet.
Ta je sila tako snažna da može otopiti stijenu
i tako nastane staklo.
-Fora. -Nevjerojatno.
Da.
Fantastična je pomisao da si dio svemirskoga mehanizma.
Ne možeš biti na pogrešnome mjestu u pogrešno vrijeme
ako taj stroj tako skladno funkcionira.
Svjetlije. Svjetlije, da.
Moj je dizajn Zemlja obješena sa stropa.
Riješi kutove.
Želim staviti blještavilo na Zemlju.
Ne znam kako će biti prihvaćeno.
Katherine, kakvo to staklo Dan rabi?
To se zove dikroično staklo.
Na njemu je film pa, kad gledaš u njega, odražava jednu boju,
a kad gledaš kroz njega, druge je boje.
-Fascinantno! -Dobro je.
Mislim da je osmišljeno za prozore na space shuttleu.
-To ima smisla. -Super.
Želim izraditi
gljivičnog izvanzemaljca nalik na drvo, koji izbacuje čahure.
Sad uzmi onaj komadić.
Mislim da mi ovakvi zadaci leže
jer nastojim biti originalna i kreativna.
Izgleda prilično čudno.
To je pozitivno.
Sviđa mi se.
Pripremam se oblikovati lubanju.
Već sam izrađivao lubanje. Zeznuto je.
Mislite da je zaobljena, ali ima ravne površine i udubine.
Pošto rastalim staklo,
zaglađivačima pritišćem materijal i oblikujem glavu.
Nemam plan.
Improviziram.
Nisam još izrađivao mjesec. Uvijek sam to htio.
Napravit ćemo kratere.
Mjesec je prilično debeo pa, kad utisnem krater,
izbit ću dio materijala oko njega i dobiti nekakav…
oblik kratera.
Johnov mjesec izgleda zgodno.
Sharvin! Tko bi rekao? Pritajen majstor!
U ovome natjecanju pritisak je velik.
Nisam mislio da ću biti među posljednjih četvero.
Katherine, danas šaljemo kući jednog od ovih umjetnika.
Kako će to emocionalno utjecati na njih?
Tako su blizu kraja natjecanja!
Valjda neće biti očajni. Svaka im čast što su tako daleko dogurali!
Ja se mogu s time poistovjetiti.
Bila sam se prijavila za mjesto astronauta i daleko sam dogurala.
Naravno, bila sam razočarana što na kraju nisam prošla,
ali tijekom godina razgovarala sam s brojnim astronautima.
Svi kažu, kada ti je cilj tako velik i smion,
obavezno uživaj u onome što putem radiš.
Ovo mi je natjecanje zadovoljština za sav moj rad,
za sva djela koja još stoje na policama i koja nisam prodao.
Ali s razlogom sam ih izradio.
Okreni.
Radio bih ušla među troje najboljih.
Silno želim pobijediti u ovom natjecanju,
do te mjere da sam potpuno iscrpljena.
U mladosti i tijekom života nailazila sam na puno kritika.
Strašno su me podcjenjivali.
Mrak!
Ovo je preslatko!
PREOSTALO VRIJEME DVA SATA
Izrađujem planet Zemlju.
Pripremio sam matricu za kontinente.
Prosijemo staklo u prahu i fritu na keramički tanjur,
zatim to zagrijemo u peći na 565 Celzijevih stupnjeva
i stopimo prahove u oblike kontinenata.
Onda ih zalijepim na vanjsku stranu mjehura.
Mrak!
Osjetljivo je. Dovoljno je vruće da ga podignem,
a dovoljno krhko da se slomi.
Nanijeli smo ih. To je bilo najteže.
Ali brigama nije kraj.
Jesam li spomenuo da će biti veliko?
Izradio sam mjesec. Sada moram jako velik planet.
Dečki oko mene izrađuju velika djela.
Okreni.
Ja radim u manjim dimenzijama.
Nešto što je veliko nije nužno bolje.
Preostao je jedan sat!
Još jedan sat, ljudi!
Bok, Katherine.
Čini se da imaš cijeli svijet u rukama.
Trudim se.
Daleko smo dogurali u natjecanju.
Daleko si od djece i obitelji. Kako to utječe na tebe?
Nije mi lako. Fale mi moji.
Osobito žena i djeca. Ali ovdje se borim i za njih.
Da moja žena Christina ne čuva kuću, ne bih bio ovdje.
Puno se žrtvovala da bih mogao biti ovdje.
Dobro.
Ne govorite o mojoj ženi osim ako ne govorite da je svetica!
Bravo.
-Kao po loju! -Da. Genijalno.
Najprije licem dolje.
Malo okreći. Okreći.
Dok prosijavam boju po lubanji, ne vidim planet
pa nastojim očistiti bijeli prah u očima da bih dobio prozore.
Silno se mučim da ne spalim boju. Ne znam što bih s njom.
Tražim drugo rješenje. Mogao bih napraviti leću u glavi.
Najvažnije je da planet bude vidljiv.
Sve ide naopako. Vratimo se na pravi put.
Još pola sata za ovaj zadatak! Samo 30 minuta!
Ovaj će se mjesec zabiti u planet.
Ovo je zabavan, ali i strašan dio.
Moram usmjeriti toplinu onamo kamo će mjesec ići. Mora biti vruće.
Malo puši.
Moram pogoditi pravi trenutak. Ako se slomi, u dreku sam. Smijem to reći?
Puši.
Dobro je.
Izgleda sjajno.
To je posljednji djelić cijele slagalice.
Cijelu stvar. Držiš?
Izradili smo Zemlju. Pripremam rondelle za zvijezde.
Rondelle mora biti velik.
S obzirom na veličinu Zemlje. Ipak je posrijedi svemir.
Palicu na otvor.
Kad otvorimo rondelle,
mora biti dovoljno vruć da bude plosnat i rastvori se centrifugalnom silom.
Ako nije dovoljno vruć, bit će grba. Imam samo jednu priliku.
Sigurno je plosnat.
Što ga jače vrtim, postaje plosnatiji i tanji.
Stavimo ga na hlađenje.
-Mrak! Bravo. -Uspjeh!
Ali rondelle mi pukne u peći za hlađenje. Previše se ohladio.
Može se zalijepiti. Nadam se.
Još petnaest minuta!
Koliko mi se čini, Dan je gotov,
a ostalo je još vremena.
Pokušavam izdržati.
Zagrij mi to, molim.
Gotovi smo, ali ostalo je još malo vremena
pa ću izraditi satelit.
Samo polako.
Dođi ovamo i odreži s ove strane.
U preostalom vremenu izrađujem teren na kojem moja biljka živi.
Da, samo odreži. Tako.
Volim vaditi zaimače iz peći. To je najbolje. Osjećam se moćno.
Predivno!
Posljednjih pet minuta! Još pet minuta!
Sasvim dovoljno.
Izgleda vrlo dobro.
Okreći prema meni. Prema meni.
Čekaj.
Da. Tako.
Dobro je.
-Fino. -Predivno!
To!
Prekrasno!
PREZENTACIJA
Morali smo izraditi umjetničko djelo
nadahnuto veličinom i velebnošću svemira.
Zadovoljan sam svojim djelom.
Danas je sve dobro teklo. U sedmom sam nebu.
Nadam se da će žiri vidjeti da sam puno razmišljao.
To nije samo obješen globus nego cijela priča.
Ovo djelo pokazuje moje vještine oblikovanja,
osjećaj za boju i moju maštovitost.
Nisam znao kako će ispasti pa sam sretan što je blizu mojoj viziji.
Ponosan sam.
Dobro došli na granicu posljednje četvorke.
Za početak, John Sharvin.
Marianne, izgledaš uzbuđeno.
Ti bi trebala prva komentirati.
Formiranje planeta i sudari dinamična su i moćna pojava.
Osjećam kretanje. Sudar je realističan.
Pretpostavljam da su to ovi dijelovi,
dijelovi koji izlijeću zbog udara asteroida.
Točno! Osjećamo udar i posljedični val, koji se kreće kroz cijeli planet.
Mudro je odlučio upotrijebiti jarku boju ispod površine.
Probija se kroz pukotine i naglašava raspadanje planeta.
Kad vidim narančaste komadiće, vizualiziram rastaljen materijal.
Nismo još spomenuli satelit.
Satelit je sjajan dodatak djelu.
Daje mu planetarni kontekst.
Ali trebate biti vrlo vješti da ne bi izgledao kao iz crtića.
Malo mi izgleda kao iz crtića.
Da, dizajn nije u skladu s realističnim prikazom planeta.
Ovo je Danova Majka Zemlja.
Dan nas moli da ne čekamo još 26 000 g. da se ponašamo prema majci s poštovanjem.
Sviđa mi se ta izjava.
Sviđa mi se koncept, želi zaštititi i očuvati Zemlju.
Da! Odiše krhkošću. Od stakla je.
Mislim da je Dan vrlo ambiciozno zamislio ovo djelo.
Izradio je rondelle. Očito je napuknuo.
Rondelle se brzo izradi. Mogao je izraditi novi.
Ometa me to.
Najviše mi se sviđa to što rabi prozirno staklo za zvijezde,
tako da svjetlost prodire kroz crn svemir.
Da, to je lijepa kulisa za Zemlju.
Ali Dan je upotrijebio i dikroično staklo za vodena prostranstva.
-Ono vrlo specifično izgleda. -Da.
Plava ovdje izgleda baš kao more. Izgleda nevjerojatno.
Tu je dobro. Ali drugdje je ljubičasto i ružičasto.
Riskirao je, a nisam sigurna da se isplatilo.
Lubanja Johna Morana.
„Cijelu povijest gledamo u nebo i pitamo se što je smisao života.
Ovo djelo ilustrira potragu za smislom.”
Dvije me ključne stvari diraju.
Lubanja je nevjerojatna. Kad pogledam kroz vrh,
vidim svojevrsnu maglicu, gdje se rađaju zvijezde.
Zbilja je prelijepo.
Fantastično je oblikovao lubanju.
Ja se ne slažem. Ne.
Ne.
Lubanja može proći.
Oho!
Molim?
Oštar si.
Originalni mu je plan bio da gledamo kroz očnu duplju
i unutra vidimo planet.
Velik je izazov sve to ispravno namjestiti
i ostvariti taj cilj.
Ali što se ostaloga tiče, odlično je.
Ovo je izradila Minhi.
„Zamislite život u udaljenoj galaktici,
gdje biljni život proizvodi beskralježnjake koji će produljiti vrstu.
Otputujemo li dovoljno daleko u svemirsko prostranstvo, što ćemo naći?”
Znam da je pred kraj Minhi odlučila izraditi ovu lokvu.
Je li ona nužna?
Možda izgleda malo neuredno u odnosu na druge aspekte,
kojima se malo više posvetila.
Ja u ovome vidim kratere.
Kad zamišljate druge planete, obično su prepuni kratera.
Zaista dobivam dojam da smo na drugom planetu.
Meni je to jedino što u ovome djelu upućuje na svemir.
Da, zato je to važan dio.
Da toga nema, mislila bih da smo u morskoj dubini.
Zanima me zašto je odabrala ovu paletu boja.
Da. Ne znam sviđa li mi se boja ili ne.
Čini se da imamo pitanja za puhače. Hoćemo ih pozvati?
-Može. -Dobro.
Divno je biti u ovoj fazi natjecanja,
ali je i strašno.
Nisam spremna otići.
Mislim da je moje djelo jako dobro, ali i tuđa su.
Samo nastojim ostati smiren.
Tijelo mi je u rasulu, mučno mi je. Ne znam što će se dogoditi.
Molili smo vas da izradite umjetničko djelo nadahnuto svemirom.
Zadivila me raznolikost kreacija.
Od Majke Zemlje preko formiranja planeta i astrobiologije
do ljudskog postojanja i naše mašte. Oduševljena sam.
Minhi, pričaj nam o svom izvanzemaljcu.
Moja priča potiče maštanje, pitamo se kako bi to izgledalo.
Što bi bilo da pronađemo život u drugoj galaktici ili čak svemiru?
Možeš li reći što te nadahnulo pri odabiru boja,
pa čak i oblika?
Zamislila sam stvorenje, nešto između biljke i životinje.
Nešto drukčije od svega što smo dosad vidjeli.
Upotrijebila sam hladne boje, nadahnute polarnom svjetlošću
i svjetlima na nebu.
-Hvala, Minhi. -Hvala vama.
John Sharvin.
Svidjela mi se dinamičnost djela.
Zaista se osjeća kretanje.
Udar je glavna teorija o nastanku našeg Mjeseca.
-To mi se jako svidjelo. -Hvala.
Dane.
Čini se da si imao tehničkih problema.
-Jesam. -Bi li komentirao?
Da. Harmonija svemira ne bi bila potpuna bez teorije kaosa.
A ja sam ga okusio.
Moramo izdržati udarce.
Drago mi je da sam ga spasio. Volio bih ga još 10 puta izraditi.
Ali imali smo jednu priliku.
-Mogao si bez rondellea. -Ne, onda ne bih ispunio svoju viziju.
-Hvala, Dane. -Molim.
John Moran.
Je li ispalo kako si htio?
Ne sasvim.
Nadao sam se da će se planet jasnije vidjeti u oku.
Ali otkrijemo ga u lubanji. Zadovoljan sam.
Zašto si odabrao lubanju?
Lubanja mi simbolizira ljudski rod kroz povijest.
Odiše nečim konačnim. To nije samo naša sadašnjost, već i prošlost i budućnost.
Zato sam odabrao lubanju kao simbol.
-Hvala, Johne. -Hvala.
Hvala vam. Malo ćemo razgovarati.
Nema više skrivanja u krdu.
Ili ideš kući ili pobjeđuješ.
Stresno je stajati u vrsti. Ja volim brzo obaviti neugodne radnje.
Samo želim znati.
Jako mi se svidio koncept.
Ali nije ispalo kako je trebalo ispasti.
U ovom trenutku zaista nemam pojma ostajem li ili ispadam.
Izrada je mogla biti bolja. To bi uzdiglo i koncept.
Da me izbace, osjećala bih se kao luzerica.
Hvala na strpljenju. Jedna je osoba izradila djelo dostojno svemira.
Zadovoljilo je kriterije koncepta, dizajna i tehnike.
Titulu najboljeg staklopuhača osvaja…
John Moran.
Čestitam.
Hvala.
Uzbuđen sam. Ovo mi je četvrta pobjeda i nisam to očekivao. Ushićen sam.
Teško je gledati kako on stalno pobjeđuje
dok stojim pokraj njega i ne pobjeđujem.
Čestitam, Johne.
I dalje se natječeš za veliku nagradu i naslov najboljeg staklopuhača.
Hvala.
Nažalost, jednoj osobi danas zvijezde nisu bile naklonjene.
Osoba koja nam nije oduzela dah…
Dan.
Vraćam se, djeco.
Hvala.
-Dane. -Vidimo se.
-Sretno. -Hvala, kompa.
Dan je sjajan prijatelj, vrhunski puhač stakla.
Držao nas je na okupu. Žao mi je što odlazi.
Dobro sam se zabavio. Upoznao sam sjajne ljude.
Htio sam dospjeti dalje, ali ponosan sam.
Pomicao sam svoje granice. Zato sam i došao.
Napredujete ako si zadajete izazove. Jedino vam je to potrebno.
Troje najboljih. Uspjeli ste.
-Da. -Da.
Ne mogu vjerovati. Veselim se novom zadatku.
Znam da je natjecanje dugo i naporno, ali jako ste blizu cilja.
Još jedan zadatak pa završnica? Ti bokca!
Prijevod titlova: Vojmir Špoljarić